《表忠观》
宋代·董嗣杲

钱子欣然著羽衣，何须学赋鉴湖诗。
帝俞清献垂情疏，人读文忠叙事碑。
五庙衮土荣祖节，千年香火托孙枝。
云林阁上西风起，吹落龙山宰树悲。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。